NaiveNeuron/SloPal huggingface dataset:
Kotleba, Marian, poslanec NR SR (2017-05-17):
Pán kolega, na lekára pekná reč. Na to, že je to asi vaše prvé vystúpenie a ste ho v takejto neskorej hodine predniesli, tak mňa napadá iba jedna vec, či ste si to písali sám, pretože vlastne vám unikla pointa. My meníme Trestný poriadok, nie Trestný zákon, ktorý ste vy tam (vyslovené s pobavením) kritizovali. Takže kým, keď budete chcieť na budúce niečo povedať, to je, máte v tom poslednom odstavci vašej reči, tak hovorte k veci alebo si to po sebe aspoň prečítajte. Čo sa týka tej sekundárnej viktimácie, je to váš pohľad na vec. Iné zdroje uvádzajú to, že sekundárnou viktimáciou obete sa môže chápať aj napríklad, napríklad spoločenské zľahčovanie samotného trestného činu, a to formou neprimeraného, neprimerane nízkeho trestu, ktorý táto obeť ako nespravodlivosť zo strany spoločnosti v následnom konaní vníma. Takže tá vaša kritika bola taká jednostranná, ale nie celkom objektívna, nie celkom objektívna. No a ďalšie poznámky, čo som si spravil na vaše vystúpenie. Vy ste, pán poslanec, vy ste úplne odignorovali absolútne rozdielnu mieru motivácie prokurátora ako osoby, ktorá je v trestnom konaní v podstate z pracovnej povinnosti, a motivácie samotného poškodeného, poškodenej, proste jednoducho obete tých trestných činov. To je absolútny rozdiel a vy ako lekár by ste o tom niečo mohli vidieť, o zvnútornení cieľov, hodnôt a podobných veciach. A najviac, čo ma ale mrzí, je to, že vy ste sa vo svojej reči orientovali čisto na kritiku formalít, vyplývajúcich z súčasne platného Trestného poriadku. Formality ste povýšili nad obsah.
Sulík, Richard, predseda NR SR (2011-04-06):
Ďakujem pekne. Pán poslanec Stanko.
Laššáková, Jana, podpredsedníčka NR SR (2012-08-01):
Na vystúpenie pána poslanca s faktickou poznámkou sa hlási jedna pani poslankyňa, pani poslankyňa Tomanová. Končím možnosť prihlásiť sa s faktickými poznámkami. Nech sa páči, pani poslankyňa.
M. Hort, podpredseda NR SR: (2007-09-20):
Končím rozpravu o tomto bode, prerušujem rokovanie a vyhlasujem v súlade s procedurálnym návrhom odsúhlaseným touto Národnou radou 10-minútovú prestávku. Hlasujeme o 11.40 hodine. Poprosím všetkých, aby boli dochvíľni, pretože máme okrem tohto bodu hlasovať ešte o ďalších 7, takže o 11.40 hodine hlasovanie. Ďakujem za porozumenie. (Prestávka) (Po prestávke.)
Laššáková, Jana, podpredsedníčka NR SR (2015-06-23):
Na vystúpenie pána podpredsedu vlády s faktickými poznámkami páni poslanci Zajac a Kollár. Končím možnosť prihlásiť sa s faktickými poznámkami. Nech sa páči, pán poslanec Zajac.
Ďuriš Nicholsonová, Lucia, podpredsedníčka NR SR (2016-10-19):
Prepáčte, pán minister. Môžem vás poprosiť o kľud v rokovacej sále, kolegyne, kolegovia. Ďakujem.
Laššáková, Jana, podpredsedníčka NR SR (2012-12-13):
Teraz dávam slovo pani poslankyni Lucii Žitňanskej za klub SDKÚ – DS a blahoželám jej k dnešným meninám. (Potlesk.)
B. Bugár, podpredseda NR SR: (2004-01-22):
O ospravedlnenie svojej neúčasti na dnešnom rokovacom dni písomne požiadali pán poslanec Danko a pán poslanec Hanzel. Na zahraničnej pracovnej ceste nie je žiaden poslanec Národnej rady Slovenskej republiky. A takisto pán poslanec Mečiar požiadal písomne o ospravedlnenie svojej neúčasti na dnešnom rokovacom dni. Tak ako sme avizovali, podľa schváleného programu budeme pokračovať prvým čítaním o vládnom návrhu zákona o prevode vlastníctva nehnuteľného majetku vo vlastníctve Slovenskej republiky na obec alebo vyšší územný celok . Vládny návrh zákona ste dostali ako tlač 499. Návrh na jeho pridelenie na prerokovanie výborom máte v rozhodnutí pod číslom 522. Prosím teraz pána ministra obrany Slovenskej republiky Juraja Lišku, aby návrh zákona uviedol plus aby nám povedal, prečo sme museli čakať 10 minút. Nech sa páči, pán minister.
Jurinová, Erika, podpredsedníčka NR SR (2015-11-26):
Ak môžem, páni ministri, ktorí sú v priestoroch Národnej rady, tak ich prosím, aby sa dostavili do rokovacej sály k bodu interpelácie.
Kuffa, Štefan, poslanec NR SR (2014-02-12):
Áno, presne tak. Správca má aj povinnosť spravodlivo spravovať aj cudzí majetok, ktorý má prenajatý. Áno, o tom by sa dalo polemizovať, na to nebude čas. A to prirovnanie k tomu väzňovi, to bolo úplne super, to je delikatesné. A v tom sa práve líšime, hej? Ja si napríklad neviem predstaviť, čo by, čo by aj v zmysle zákona mal byť popravený väzeň, a ja sa pozerám na ľudskú, na hodnotu ľudského života úplne nejak inak. A ja by som nikdy nedovolil si porovnávať ľudský život, hodnotu ľudského života s hodnotou stromu. A ja som to síce aj porovnával, ale ono je to tak, že hodnota ľudského života je nadovšetko. Nemôže to vyvážiť nijaký strom ani skupina stromov, nechcem to teraz ani prekrúcať, samozrejme, ty si to nejak myslel inak, ja zase ináč. Ja si vážim prírodu aj stromy, aj všetko, ale aby sme si to nezamieňali. Ja nepatrím k ľuďom a nikdy k nim patriť nebudem, ktorý sa bude klaňať stromu, ale pri tej všetkej úcte tak budem si aj vážiť aj prírodu, aj tie stromy. Ku kolegovi Feckovi chcem povedať toľko, áno, tie ovocné stromy v rámci obnovy sadov, aj doposiaľ si si mohol vyťať ten strom na záhrade v intraviláne, to sa teraz sťahovalo k tým extravilánom a k tým ovocným stromom, to je nelogické, kde sad už je starý, ja neviem má 30, 40, 50 rokov. Sú prestarlé tie stromy, treba ich vyťať a nanovo opäť zasadiť nové stromy. Dáva to logiku, takže myslím si, že toto s tým nesúvisí. A to, že delíme veci na extravilán a intravilán, no vždycky to tak bolo a aj to bude. A ono tie, vlastne na tom intraviláne akoby nám záležalo veľakrát viac ako na tom extraviláne. Ale ja si myslím, že rovnako nám má záležať aj na jednom, aj na druhom. Ja patrím k milovníkom prírody, ale s takým rešpektom a takou správnou takou úctou a postojom.
Šeliga, Juraj, poslanec NR SR (2021-05-27):
Strana ZA ĽUDÍ na rozdiel od strany SaS drží dohodu z koaličnej rady, máš súhlas klubu. (Potlesk.)
P. Paška, predseda NR SR: (2006-12-12):
(Hlasovanie.) 149 prítomných, 65 za, 12 proti, 72 sa zdržalo. Ani tento návrh sme neschválili. Nech sa páči.
P. Hrušovský, podpredseda NR SR: (2002-01-30):
(Hlasovanie.) Prítomných 98, za 90 za, proti 3, zdržali sa 4, nehlasoval 1. Návrh sme schválili.
Martvoň, Anton, poslanec NR SR (2012-10-17):
Pán predseda, dajte, prosím, hlasovať o pozmeňujúcom návrhu poslancov Antona Martvoňa, Anny Vittekovej a Daniela Duchoňa, ktorý som predniesol v rozprave.
Danko, Andrej, podpredseda NR SR (2024-06-26):
Pán poslanec Valocký.
Lebocký, Tibor, poslanec NR SR (2015-11-12):
Pán predseda, týmto sme hlasovali o všetkých pozmeňujúcich návrhoch. Mám teda splnomocnenie gestorského výboru podať návrh, aby sme pristúpili k tretiemu čítaniu ihneď.
Jurinová, Erika, podpredsedníčka NR SR (2012-10-16):
Ďakujem pekne, pani poslankyňa. Ja by som len upozornila, že ráno o 9.00 hodine budeme pokračovať školskými zákonmi a až potom bude nasledovať pokračovanie v rozprave k tomuto zákonu. Len aby ste boli v obraze. Ďakujem pekne. Pekný večer vám prajem. Ukončujem týmto rokovanie dnešného dňa. (Prerušenie rokovania o 19.00 hodine.)
Slafkovský, Alexander, poslanec NR SR (2010-08-05):
Áno, a ďakujem pekne. Ospravedlňujem sa za malé meškanie. Chcel som povedať niekoľko slov k vystúpeniu pána kolegu Počiatka, ktorý vo svojej obhajobe svojho konania za ostatné štyri roky zabudol na to, ako sa chovali ku samosprávam. Samosprávy dlhodobo majú tendenciu svojím spôsobom využiť všetky možnosti, ktoré majú smerom ku čerpaniu úverov, a vieme, že môžu čerpať až do výšky 60 % svojich bežných príjmov z predchádzajúceho roka. Všetky to využívali tak, že zarátavali medzi svoje bežné príjmy aj tie peniaze, ktoré dostávali od štátu, na prenesené kompetencie, ktoré za normálnych okolností sú povinní použiť na školstvo, sociálne veci a podobné záležitosti, čo sú prenesenými kompetenciami, a v mnohých obciach sa stávalo, že na školách redukovali rozpočty aj platy len preto, že míňali peniaze niekde inde. Ešte iná vec tam je, a to je zásadná vec, ktorú ste vlani umožnili. To, že ste dali všetkým obciam možnosť používať svoje kapitálové príjmy na bežné výdaje. Čiže mestá a obce sa začali, aj vrátane samosprávnych krajov, oveľa viacej zadlžovať ako doteraz a ich vnútorný štrukturálny dlh narastá veľmi rýchlo, ktorý oficiálne je veľmi ťažko spočítať, ale je tu a raz nás dobehne. A k tomu vášmu strašeniu s Estónskom. Viete, Winston Churchill, keď nastúpil do premiérskeho kresla, sľúbil Angličanom pot a slzy. Tento pot a slzy im vyniesol odrazenie nemeckého útoku. Počas vyjednávania v Postupimi prehral svoje parlamentné voľby, ale keďže ľudia nemajú takú krátku pamäť, ako si niekto myslí, o štyri roky sa znova vrátil a nahradil premiéra Attleeho. Takže dá sa aj dlhodobo a prísne.
Hrnčiar, Andrej, podpredseda NR SR (2017-05-16):
Ďakujem. Otváram všeobecnú rozpravu. Do rozpravy som dostal štyri písomné prihlášky. Za klub OĽANO pán poslanec Ján Marosz, za SaS poslanec Miroslav Ivan a ďalej sú prihlásení pán poslanec Ondrej Dostál a pán poslanec Zsolt Simon. Nech sa páči, pán poslanec Ján Marosz.
I. Mikloš, poslanec: (2007-06-27):
Pán poslanec Martinák, hovoríte, že Kaníkov Zákonník práce vyvolal negatíva a vymenovali ste ich. Pán poslanec, počas platnosti Kaníkovho, teda tzv. Kaníkovho Zákonníka práce, toho Zákonníka práce klesla nezamestnanosť na Slovensku z takmer 20 % na menej ako 10 %. A nie je pravda, že len na západnom Slovensku. Ja som z Vranova. Vo Vranove bola takmer 30-percentná nezamestnanosť, keď začínal platiť tento Zákonník práce, dnes je polovičná. Takže tieto čísla vás, myslím, jasne usvedčujú z toho, že hovoríte účelovo. Únik mladých do zahraničia. Pán poslanec, čísla Štatistického úradu hovoria, za prvý štvrťrok tohto roka, kedy ste vládli, bolo v zahraničí o 30-tisíc ľudí viac ako v prvom štvrťroku minulého roka, teda nárast o 23,3 %. Tak čo rozprávate o tom, ako my sme zato zodpovední. Hovoríte o Dánsku viacerí. Vážení, Dánsko áno. Dánsko má flexibilný trh práce. Ale vy idete opačným smerom. Vy ho robíte menej flexibilným. V Dánsku tretina zamestnancov každoročne mení zamestnanie. Tretina zamestnancov. 10 % všetkých pracovných miest zmizne v priebehu roka, ale ekonomika ich ešte viac vytvorí, pretože je tam pružný trh práce. Ale ak chcete mať taký dánsky model, tak potom by ste museli zvýšiť dane, museli by ste mať zásadne väčšie prerozdeľovanie a vy nejdete týmto smerom. Ja by som to ani neodporúčal.  Dánsko bola totiž tretia najbohatšia krajina sveta a dnes je siedma. Čiže postupne... (Prerušenie vystúpenia časomierou.)
R. Pučík, poslanec: (2009-12-09):
V stanovách Konzervatívnych demokratov Slovenska sa v čl. 1 ods. 1 uvádza: „Konzervatívni demokrati Slovenska je politická strana založená na tradičných hodnotách ľudského života, spolunažívania, ktoré sa opierajú o stáročné zásady kresťanstva a humanizmu v Európe. Cieľom strany je šírenie týchto hodnôt vo verejnom živote. Strana podporuje stabilitu tradičnej rodiny, vlastenectvo, ktoré nie je nepriateľské voči iným národom, ekonomickú slobodu a solidaritu voči slabým a núdznym.“ Prosím vás, páni, aké tradičné hodnoty a vlastenectvo ste mali na mysli? Pán Mikloško, ja veľmi dobre viem, že nebudete hlasovať za tento zákon, ale keď zajtra pôjdete do Budapešti a vrátite to maďarské vyznamenanie, bude vám odpustené. Ešte by som na záver uviedol, páni kresťanskí, ale aj konzervatívni demokrati Slovenska, jeden výrok je na vás ušitý ako na mieru: „V ústach Bože, v rukách nože.“ (Potlesk.)
Glváč, Martin, podpredseda NR SR (2016-09-12):
Pani poslankyňa, pokračujeme v tom istom, že bez procedurálneho návrhu. Takže nech sa páči, pán poslanec Kvorka. Nie je v sále. Prepadá mu poradie. Pani poslankyňa Jurinová.
Figeľ, Ján, podpredseda NR SR (2012-08-09):
Prerušujem rokovanie o tomto bode programu. Ďakujem obidvom, aj predkladateľovi, aj pánovi spravodajcovi. Pán predseda, nech sa páči.
Hreha, Štefan, poslanec NR SR (2012-07-26):
Teraz dajte, prosím, hlasovať o treťom pozmeňovacom návrhu poslanca Hudackého.
Červeňáková, Elena, poslankyňa NR SR (2018-05-16):
Nám, samozrejme, ide o posilňovanie kompetencií všetkým zdravotníckym pracovníkom. Je to, myslím si, že je to veľmi dôležité a je to aj motivujúce pre všetkých zdravotníckych pracovníkov. Čo sa týka sociálnej starostlivosti, my máme, dávali sme návrh, pozmeňujúci návrh na predpisovanie zdravotníckych pomôcok pre odborného garanta. Odborný garant je tam jedna sestra, to je vedúca sestra alebo kto. Tak nám ide len o to, aby aj tieto kolegyne mohli predpisovať základné zdravotnícke pomôcky, aby pacienti alebo ich príbuzní nemuseli behať hore-dole, aby mohla sestra, ten odborný garant, vlastne... (Prerušenie vystúpenia predsedajúcim, rečníčka sa počas faktickej otáčala dozadu.)
P. Hrušovský, predseda NR SR: (2005-06-23):
(Hlasovanie.) 140 prítomných, 112 za, 1 proti, 25 sa zdržalo, 2 nehlasovali. Návrh sme schválili. Pristúpime k tretiemu čítaniu . Otváram rozpravu. Páni poslanci, chcem sa spýtať, či sa chce niekto prihlásiť do rozpravy. Nie. Končím možnosť prihlásiť sa do rozpravy. Vyhlasujem rozpravu za skončenú. Pristúpime k hlasovaniu o návrhu zákona ako o celku s odporúčaním výboru. Hlasujeme, páni poslanci. (Hlasovanie.) 142 prítomných, 59 za, 3 proti, 69 sa zdržalo, 11 nehlasovalo. Návrh zákona sme neschválili. Teraz prosím pána poslanca Nagya, aby z poverenia výboru ako predseda výboru pre ľudské práva, národnosti a postavenie žien predložil Národnej rade návrhy hlasovaní k prerokúvanému návrhu poslanca Národnej rady Slovenskej republiky Jozefa Banáša na vydanie zákona, ktorým sa mení a dopĺňa zákon č. 553/2002 Z. z. o sprístupnení dokumentov o činnosti bezpečnostných zložiek štátu 1939 – 1989 a o založení Ústavu pamäti národa a o doplnení niektorých zákonov (zákon o pamäti národa) v znení neskorších predpisov (tlač 1094). Poradové číslo návrhu je 57. Nech sa páči, pán poslanec, hlasujeme teraz o poslednom prerokovanom návrhu.
V. Sopko, poslanec: (2001-10-30):
Prosím, pán predsedajúci, aby ste o tom dali hlasovať.
Šedivcová, Viera, poslankyňa NR SR (2013-04-16):
Vážený pán kolega, ja si dovolím zareagovať na tú pasáž, kde hovoríte, že „dnes Robert Fico teatrálne, až divadelným spôsobom oznamuje pracovné miesta kdesi na východe Slovenska“. Ja by som sa chcela spýtať, že čo je na tom teatrálne, keď premiér tejto krajiny a jeho vláda vytvorí niekoľko stoviek pracovných miest na východe krajiny, kde je hrozivá nezamestnanosť? Pre vás, pre opozíciu, je vytvorenie nových pracovných miest divadlom? Nuž teda nech Pán Boh chráni túto krajinu pred politikmi, ktorí vytváranie pracovných miest nazvú divadlom! Je to smutné, že o tom hovorí práve kresťanský politik a predseda tejto strany. Ja by som sa rada spýtala nezamestnaných ľudí na východe Slovenska, či aj oni toto považujú za divadlo. Boli by sme určite všetci veľmi prekvapení. Ďakujem. (Potlesk.)
Saloň, Marián, poslanec NR SR (2022-02-11):
Ďakujem veľmi pekne, pán predsedajúci. Vážené panie poslankyne, páni poslanci, Osobitný kontrolný výbor Národnej rady Slovenskej republiky na kontrolu činnosti Slovenskej informačnej služby predkladá podľa § 9 zákona Národnej rady Slovenskej republiky č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov (zákon o ochrane pred odpočúvaním) správu výboru o stave použitia informačno-technických prostriedkov za rok 2021 (tlač 844.) V súlade s § 9 zákona č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov výbor požiadal Slovenskú informačnú službu v mesiaci december 2021 o zaslanie správy o použití informačno-technických prostriedkov za rok 2021. Správu o použití informačno-technických prostriedkov za rok 2021 predložila Slovenská informačná služba vo verzii neobsahujúcej utajované skutočnosti. Údaje o použití informačno-technických prostriedkov neobsahujúce utajované skutočnosti, tak ako ich predložila Slovenská informačná služba, sú uvedené v predloženej správe. Osobitný kontrolný výbor Národnej rady Slovenskej republiky na kontrolu činnosti Slovenskej informačnej služby uvedenú správu prerokoval na 16. schôdzi výboru dňa 9. februára 2022, prijal uznesenie č. 70, ktorým vzal predmetnú správu na vedomie. Vychádzajúc z oprávnení, ktoré pre mňa ako spravodajcu vyplývajú z rokovacieho poriadku Národnej rady Slovenskej republiky, predkladám Národnej rade Slovenskej republiky návrh uznesenia, ktorý je súčasťou správy. Dovoľte mi prečítať návrh tohto uznesenia. Uznesenie Národnej rady Slovenskej republiky k Správe Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby o stave použitia informačno-technických prostriedkov za rok 2021 (tlač 844). Národná rada Slovenskej republiky berie na vedomie Správu Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby o stave použitia informačno-technických prostriedkov za rok 2021 (tlač 844). Prosím, pán predsedajúci, aby ste otvorili rozpravu. Ďakujem veľmi pekne za slovo.
Grendel, Gábor, podpredseda NR SR (2021-03-16):
Vážené panie poslankyne, vážení páni poslanci, budeme pokračovať v prerušenej schôdzi. Chcem vás informovať, že teraz vystúpi pani ministerka spravodlivosti Mária Kolíková k parlamentnej tlači 439, potom k parlamentnej tlači 362 a po nej príde na rad materiál pána ministra Jána Mičovského, tlač 345. Takže teraz budeme pokračovať prvým čítaním o vládnom návrhu zákona, ktorým sa mení a dopĺňa zákon č. 307/2016 Z. z. o upomínacom konaní a o doplnení niektorých zákonov a ktorým sa menia a dopĺňajú niektoré zákony . Vládny návrh zákona má parlamentnú tlač 439, návrh na jeho pridelenie na prerokovanie výborom je v rozhodnutí č. 433. Prosím pani ministerku spravodlivosti Slovenskej republiky Máriu Kolíkovú, aby vládny návrh zákona uviedla.
P. Hrušovský, podpredseda NR SR: (2002-07-10):
(Hlasovanie.) 101 prítomných, 87 za, 13 sa zdržalo, 1 nehlasoval. Návrh sme schválili. J. Langoš, poslanec: Pán predsedajúci, v pozmeňujúcich návrhoch z rozpravy jeden poslanec navrhol uznesenie, o ktorom navrhujem dať hlasovať až po schválení alebo hlasovaní o zákone ako o celku, pretože je to doplnok vlastne, netýka sa obsahu zákona alebo predmetu zákona. Ako prvý vystúpil v rozprave pán poslanec Tuchyňa. Podal pozmeňujúci návrh, ktorý má 7 bodov. Chcem sa opýtať pána poslanca, ako navrhuje hlasovať, či spoločne o všetkých bodoch. (Hlasy z pléna.) Spoločne. Pán poslanec navrhuje hlasovať o nich spoločne. Pán predkladateľ včera v záverečnom slove odporúčal týchto sedem návrhov schváliť.
Glenda, Tibor, poslanec NR SR (2019-01-29):
Ďakujem pekne za slovo. Vážený pán predsedajúci, vážený pán podpredseda vlády, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajcu k návrhu zákona o informačných technológiách vo verejnej správe, tlač 1255. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada po všeobecnej rozprave sa uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 22. marca 2019 a gestorský výbor do 25. marca 2019 od prerokovania návrhu zákona v Národnej rade v prvom čítaní. Pán predsedajúci, otvorte, prosím, všeobecnú rozpravu.
Laurenčík, Milan, podpredseda NR SR (2020-12-04):
Ďakujem. Na vaše vystúpenie evidujem jednu faktickú poznámku. Nech sa páči, pán poslanec Ondrej Dostál.
Laššáková, Jana, podpredsedníčka NR SR (2014-11-10):
Pán poslanec! Nech sa páči, pán poslanec Fecko. (Ruch v sále.)
Radičová, Iveta, predsedníčka vlády SR (2011-02-10):
Vážený pán poslanec, zopakujem, čo som povedala. Napriek schváleniu odmien odmietla predsedníčka túto odmenu, lebo ju považovala za prehnanú. A vzdala sa jej napriek tomu, že tak bolo rozhodnuté. Vy mi neodpovedáte na otázku, či považujete za morálne vyplatenie odmien so spätnou platnosťou za dva celé roky vašim nominantom. Riešte si svoje problémy, pán poslanec, ja si morálnosť a výšku odmien nominantov vo Fonde národného majetku a ich prácu oceniť viem.
Paška, Pavol, predseda NR SR (2014-07-01):
Ďakujem, pán spravodajca, otváram rozpravu, mám za klub KDH prihlášku od pána poslanca Zajaca a potom ešte písomne pán poslanec Hlina. Pán poslanec Zajac.
Bartek, Michal, poslanec NR SR (2024-09-10):
Ďakujem veľmi pekne za slovo, pán predsedajúci. Pán Spišiak, ja som trošku nepochopil tú jednu vec, že na jednej strane hovoríte, že vy tým policajtom naozaj doprajete a že by ste sa aj za nich rozdali. Na druhej strane ste povedali, že ten návrh nepodporíte. Tak ja tomu nerozumiem, pretože viete, ten podstav, ktorý je v tom Policajnom zbore, a jak sa teda nemýlim, vytiahol som si tie štatistiky, je niekde okolo 13 % z tých plánovaných miest, ktoré by tam malo byť, tak my tu nemôžeme sedieť so založenými rukami a lamentovať a čakať, kým budú odchádzať ďalší príslušníci do výsluhy. A sám viete, že ani tá výsluha, ktorá je teraz taká, aká je, nie je dielom tejto vládnej koalície. A ponúkli ste aj tú sondu do duše policajta, ja budem len rád a fandím aj ministrovi vnútra v tom, aby popularizoval prácu policajta. Ja osobne som sa s ním o tom už viackrát rozprával a viem, že plánuje aj ďalšie stimuly, presne ako vy ste povedali, aby aj mladí ľudia sa hlásili do Policajného zboru a boli hrdí na to, že majú tú kvalitnú uniformu na sebe a majú dobré pracovné podmienky pre svoj výkon. Takže len tomuto nerozumiem, že či teraz chcete, aby sme naozaj sedeli s tými založenými rukami a čakali na tú katastrofu, ktorá príde, keď sa budú porúčať ďalší do výsluhy. Čiže ja vítam tento krok od ministra vnútra a viete, nebudem ani hľadať vinníka, ako ste vy povedali, že dobre, tak nebuďme neférovo kritickí, ale faktom je, že tých najviac policajtov odišlo v roku ´20, ´21 a ´23. Šutaj Eštok je od októbra roku 2023 len ministrom, čiže ten armagedon určite nenastal za neho. Ďakujem.
Bartek, Michal, poslanec NR SR (2024-09-10):
Ďakujem veľmi pekne, pán predsedajúci. Dajte, prosím, hlasovať o tom, že Národná rada prerokuje uvedený návrh zákona v skrátenom legislatívnom konaní.
Kadúc, Miroslav, poslanec NR SR (2014-04-03):
Ďakujem, pani predsedajúca. Vážené dámy, vážení páni, dovoľte, aby som v zmysle § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu ústavného zákona. Predmetný návrh ústavného zákona bol doručený poslancom v zákonom ustanovenej 15-dňovej lehote pred schôdzou Národnej rady, na ktorej sa uskutočňuje jeho prvé čítanie, a spĺňa po formálnoprávnej stránke náležitosti uvedené v § 67 a 68 rokovacieho poriadku, ako aj náležitosti určené v legislatívnych pravidlách. Predseda Národnej rady preto návrh ústavného zákona zaradil v zmysle § 72 rokovacieho poriadku do programu tejto schôdze. Predseda Národnej rady zároveň vo svojom rozhodnutí č. 931 z 3. marca 2014 navrhol, aby návrh ústavného zákona prerokovali ústavnoprávny výbor a výbor pre európske záležitosti. Za gestorský výbor navrhol ústavnoprávny výbor s tým, aby výbory prerokovali návrh ústavného zákona v druhom čítaní do 30 dní a gestorský výbor do 32 dní od jeho prerokovania v prvom čítaní. Zo znenia uvedeného návrhu zákona je zrejmý účel navrhovanej úpravy. Navrhujú sa niektoré opatrenia s cieľom zlepšiť spoluprácu Národnej rady s vládou v európskych záležitostiach, s čím sa dá aj súhlasiť. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že uvedený návrh ústavného zákona prerokuje v druhom čítaní. Odporúčam zároveň návrh ústavného zákona prideliť výborom vrátane určenia gestorského výboru a lehoty na prerokovanie návrhu vo výboroch v zmysle uvedeného rozhodnutia predsedu Národnej rady č. 931. Pani predsedajúca, prosím, otvorte všeobecnú rozpravu.
Žiga, Peter, podpredseda NR SR (2024-02-15):
S reakciou na faktické poznámky pani poslankyňa Škopová.
Kvasnička, Marián, poslanec NR SR (2011-05-19):
Pán predsedajúci, dajte, prosím, hlasovať o zákone ako celku s prijatými pozmeňujúcimi a doplňujúcimi návrhmi. (Ruch v sále.)
M. Číž, podpredseda NR SR: (2007-03-20):
Vážené kolegyne, kolegovia, teraz v zmysle schváleného procedurálneho návrhu prerušujem rokovanie do 18.00 hodiny. Dovoľte... (Reakcia z pléna.) Áno, tak pardon. Pán poslanec Csáky, chcete vystúpiť v rámci rozpravy v tomto k tomuto bodu? Nech sa páči, máte slovo.
Baránik, Alojz, poslanec NR SR (2017-04-07):
Ďakujem. Nebudem potrebovať až tak veľa času. Ja som chcel len reagovať na tú poznámku pána poslanca v tom zmysle, že tam tí chudáci ľudia, že ktorí boli takto strašne špinavo obvinení, že dúfa, že si to na tom súde nejako obhája, to svoje stanovisko. No, samozrejme, že si obhája, veď súdy sú vaše predsa a keby náhodou sa stalo, no tak potom na Ústavnom súde, ten už je úplne váš. Keď tam dostanete tých svojich smeráckych kádrov, tak je isté, že si to obhája. Ďakujem. (Ruch v sále.)
Pellegrini, Peter, podpredseda NR SR (2020-07-08):
Ďakujem pekne. Pán europoslanec Hajšel, nech sa páči.
Golian, Ján, poslanec NR SR (2011-09-14):
Keďže sme hlasovali o všetkých bodoch zo spoločnej správy a mám splnomocnenie gestorského výboru, dajte, prosím, hlasovať o tom, že vládny návrh zákona prerokujeme v treťom čítaní ihneď.
V. Palko, minister vnútra SR: (2004-03-10):
V súlade s týmto uznesením sa navrhuje odložiť presun pôsobností na úsekoch občianskych preukazov, cestovných dokladov a vodičských preukazov z Policajného zboru na orgány miestnej štátnej správy na 1. júl 2006. Dôvodom je nedostatok finančných prostriedkov na vybudovanie nových pracovísk na výkon uvedených správnych agend v rámci novej organizácie miestnej štátnej správy. Ďalšie výdavky si vyžaduje príprava nových dokladov podľa požiadaviek Európskej únie. Táto úloha je ekonomicky a organizačne veľmi náročná a presun uvedených pôsobností na obvodné úrady v súčasnej dobe by bol spojený s neúmerným zaťažením týchto úradov. Vzhľadom na zmenu technologického riešenia registra obyvateľov a pripravovanej vecnej úpravy v platnom zákone o hlásení pobytu občanov a registri obyvateľov sa navrhuje posunúť termín jeho účinnosti na 1. október 2004. V súvislosti so vstupom Slovenskej republiky do Európskej únie obsahuje navrhovaná zákonná úprava aj niektoré vecné zmeny. Ide najmä o vydávanie občianskych preukazov aj občanom, ktorí sú pozbavení spôsobilosti na právne úkony, ustanovenie povinností osobe podrobiť sa snímaniu svojej podoby na účel vyhotovenia vodičského preukazu a možnosť občanom vycestovať do členských štátov Európskej únie i na občiansky preukaz. S pripomienkami  príslušných výborov, ktoré obsahuje spoločná správa, sa stotožňujem. Vzhľadom na uvedené skutočnosti odporúčam  predložený vládny návrh podporiť. Vážené pani poslankyne, vážení páni poslanci, ďakujem vám za pozornosť.
Pročko, Jozef, poslanec NR SR (2024-05-14):
Ďakujem veľmi pekne. Hovorili ste o tom, že na Valentína Michelko predložil niečo, čo bolo mäkké, použijem tento výraz. On to predložil preto, pretože stále ešte rokovali s HLAS-om a dali spôsob, že veď to bude len takéto, také jemnučké, bude to také, aby sa nikomu neublížilo a niečo urobíme. Lenže potom prišlo naozaj k tomu, že Danko vyloboval s HLAS-om tieto veci a HLAS postupne ustupoval od svojich požiadaviek, pretože naozaj potvrdzujem vaše slová, je to veľmi tenké, 76, a bolo ešte viac poslancov HLAS-u, ktorí nechceli podporiť tento, tento kšeft. Ja to nazývam kšeftom. Ale Danko, ktorý vie, že so svojimi 5,6 % vie rozbiť túto vládnu koalíciu, keď si buchne do stola a povie: Toto ja chcem, toto my budeme mať , no tak Michelko, ktorý, výkonný práporčík SNS, to predložil, urobil ešte tvrdšie zásahy a idú na to naozaj tvrdým spôsobom. A ten spôsob ukazuje, že vládna koalícia to nemyslí s kultúrou a s podporou kultúry naozaj, oni to idú robiť tak, ako oni chcú. A HLAS a aj tí, ktorí nesúhlasili s takouto, naozaj s takouto a s takýmto zlomením toho fondu a s ovládnutím tohoto fondu, tak HLAS povedal: No ale počúvajte, čo keď nám ten Danko, veď on je úplne niekedy, viete, do toho semaforu keď buchol, čo keď mu zase prepne a odíde z koalície?
Kamenický, Ladislav, poslanec NR SR (2023-06-21):
Kolega Viskupič, ty to bagatelizuješ iba na to, že sa tu vyrobí nejaká analýza pre analýzu a že sa to založí niekde, ale ja chcem upozorniť na jedno, však tu je zákon o cenách, ktorý je v gescii Ministerstva financií Slovenskej republiky. A ja sa pýtam, kde dalo Ministerstvo financií Slovenskej republiky nejaký príkaz Slovenskej obchodnej inšpekcii, aby vykonávala svoju kontrolnú činnosť? Slovenská obchodná inšpekcia povedala, že žiadny takýto pokyn z ministerstva financií nedostala. A ver mi, že keď sa štát začne zaujímať o to, nie Národná banka, ale štátne orgány o to, aké sú cenové vývoje, všetci si dajú pozor. A bolo mi to aj potvrdené, že zrazu, keď sa kontrolovali cenové vývoje, zrazu však tie reťazce si dávali oveľa menšie marže. A kto, kto zabezpečil to, aby sa tie cenové vývoje nemohli kontrolovať? No strana SaS, pán Viskupič. Vy v prvom kilečku ste zrušili tzv. opatrenie, ktoré hovorilo o tom, že tri roky dozadu tie, tie reťazce musia evidovať svoje ceny. Ony síce evidujú ďalej, ale nemajú žiadne, žiadnu povinnosť voči žiadnemu štátnemu orgánu ich predkladať a my to vraciame naspäť a chceme, aby štát sa o to viac začal starať a hlavne s cieľom, samozrejme, aby potom aj klesli ceny potravín na Slovensku. Ďakujem pekne.
Grendel, Gábor, podpredseda NR SR (2021-09-22):
Pán poslanec Ďurica.
P. Hrušovský, predseda NR SR: (2004-06-17):
Teraz poprosím pána poslanca Miššíka, aby z poverenia ústavnoprávneho výboru informoval Národnú radu o výsledku rokovania o návrhu vlády, ako aj o odporúčaní gestorského výboru o ďalšom prerokúvaní vládneho návrhu zákona. Nech sa páči, pán poslanec.
Laurenčík, Milan, podpredseda NR SR (2021-02-24):
Ďakujem veľmi pekne. Pred tým, ako pristúpime k hlasovaniu, preruším rokovanie o tomto bode programu a vyhlasujem dvojminútovú prestávku, aby sme sa skonsolidovali. Poprosím všetkých pánov poslancov a... (Reakcia z pléna.) Pán poslanec, pán poslanec, je po rozprave, toto bolo záverečné slovo. (Reakcia z pléna.) Nie, stanovisko k rozprave či chce zaujať pán spravodajca, takto som to uviedol a pán spravodajca zaujal stanovisko. Takže ešte raz, prerušujem rokovanie na dve minúty a pristúpime k hlasovaniu. Poprosím všetkých pánov poslancov a panie poslankyne, ktorí sa nachádzajú v budove Národnej rady, aby prišli do sály, ak majú teda záujem hlasovať o tomto bode programu. Ďakujem. (Krátka prestávka.) (Po prestávke.)
Kočiš, Eduard, poslanec NR SR (2021-04-30):
Ďakujem pekne za slovo, pán predsedajúci. Pán minister, vo svojom príspevku ste pomenoval alebo chcel nejakým spôsobom dať na piedestál veci, ktoré sa pokúšate spraviť alebo ku ktorým ste sa zaviazal. Máte v úmysle postaviť päť nových koncových nemocníc. Spomínal ste jednu na východe Slovenska, jednu na západe a o ostatných sa rokuje. Ja mám taký mininávrh, keďže východné Slovensko tvorí tretinu územia Slovenskej republiky, prečo by tam nemohli byť dve nemocnice? Bavili sme sa viackrát o domovoch sociálnych služieb. Je to téma mne srdcu veľmi blízka, či už je to domov sociálnych služieb pobytový, alebo s ambulantnou starostlivosťou. Domovy sociálnych služieb sú viac ako potrebné a ak táto vláda a vaše ministerstvo bude výstavbe, rekonštrukcii a možno aj spájaniu alebo odčleňovaniu týchto zariadení nejakým spôsobom naklonené, moju podporu budete mať vždy, pretože občania Slovenskej republiky, ktorí sú na takúto pobytovú alebo ambulantnú formu odkázaní, týchto ľudí je stále viac a nemám pocit, aby ich ubúdalo, práve naopak, pribúda. Čo by som vám chcel však vytknúť, je tá obnova 25-tisíc domov. Ja mám pocit, že ak k tej obnove bude táto vláda pristupovať tak ako k výstavbe, o ktorej tuná bolo povedané, tak mám z toho také mierne obavy. A na záver už len asi toľko, že poprial ste poslancom SMER-u pekný víkend, tak myslím, že ste zabudol na značnú časť koaličných poslancov, ktorí tento víkend majú, odkedy nastúpili na toto funkčné obdobie. Čiže asi toľko. Ďakujem pekne.
Martinák, Ľuboš, poslanec NR SR (2013-10-16):
Ďakujem za slovo. Takto, pán poslanec Hlina, tiež na úvod tak všeobecne, ako vy tu zvyknete rozprávať, poviem. Viete, pán poslanec, vy máte taký zvláštny dar. Viete z fleku každého ohodnotiť. A ja som vám už raz povedal, že je škoda, že aspoň raz ráno sem-tam sa vy sám nepozriete do zrkadla. Ale teraz budem konkrétny. Vy tu vravíte, že chceme, aby týmto vládnym návrhom zákona sa úplne všetko vyťalo mimo obcí, zostanú púšte, nebude mať kde kto hniezdiť, s kočiarikom do tieňa a tak ďalej. No ja som veľmi udivený, že za tie dve hodiny, čo ste mali čas sa trošku pripraviť, opäť k tomuto zákonu ale vôbec, ale vôbec nie ste v obraze. Veď je tu práve nové uzákonenie v § 25, kde sa ustanovujú obecné chránené územia. Priamo obec má kompetencie tieto územia vyhlasovať. Priamo obec má možnosť v nich regulovať zásahy alebo úplnú bezzásahovosť. Nadväzuje to na kultúrne, vedecké, ekologické, ale hlavne krajinotvorné podmienky, ktoré sú v danej lokalite. Veď vy to absolútne nemáte doštudované. Vaším záujmom je tu každého tu zhodiť a jednoducho teatrálne vystúpiť. Pán poslanec Tibor Lebocký, ďakujem za takú ochranu a tak ďalej. Hovoríš, že ťa urazil tým viac-menej. No ja musím povedať, že vy, pán Hlina, ma nemáte šancu uraziť. Ďakujem. (Potlesk.)
Viskupič, Marián, poslanec NR SR (2023-03-31):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Laššáková, Jana, podpredsedníčka NR SR (2014-03-27):
Ďakujem pekne, pán spravodajca. Zaujmite miesto určené pre spravodajcov. Otváram rozpravu. Do rozpravy som dostala písomné prihlášky od dvoch pánov poslancov, a to pána poslanca Martina Poliačika a pána poslanca Jozefa Mihála. Nech sa páči, pán poslanec Poliačik, máte slovo.
Suja, Miroslav, poslanec NR SR (2022-12-19):
Ďakujem za slovo. Áno, Milan, mal si pravdu. Títo ľudia sa nezastavia absolútne pred ničím. Ľudia z ministerstva životného prostredia, ľudia okolo ministra Budaja. Podľa informácií, ktoré máme, dávate stovky tisíc euro ekoteroristom, ako je Baláž, na projekty, ktoré mal už raz spravené, len akurát a zaplatené, podotýkam zaplatené, len akurát urobil pár kozmetických zmien. Stovky tisíc eur, takýmto ľuďom! To nie je problém. Takto rozkrádate verejné financie, ekoteroristi z ministerstva životného prostredia a vaši blízki ľudia. To je presne systém našich ľudí. A to už nehovorím o fonde obnovy. To taký tunel, čo vy tam robíte, nevidel nikto. Som zvedavý ako, keď príde zmena, ako vy vyúčtujete tie 3 mld., na čo ste ich použili a ako sa budete vyhovárať. Aký úspech bol z toho.
Hrnčiar, Andrej, podpredseda NR SR (2018-03-13):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Nie je tomu tak, končím možnosť nahlásiť sa do rozpravy. Vyhlasujem rozpravu za skončenú. Budeme pokračovať druhým čítaním... (Reakcia z pléna.) Budeme pokračovať druhým čítaním o vládnom návrhu zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony. Vládny návrh zákona je pod tlačou 816, spoločná správa správa výborov má tlač 816a. Pána podpredsedu vlády a ministra vnútra Slovenskej republiky Roberta Kaliňáka zastupuje pán minister zdravotníctva Tomáš Drucker, ktorého žiadam, aby vládny návrh zákona odôvodnil. (Rokovanie o vládnom návrhu zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 816.)
Stančík, Andrej, poslanec NR SR (2020-04-24):
Ďakujem za slovo. Taká tá otázka, že kde je vláda? To už je taká trošku povinná jazda. Už sa trošku opakuje. Každopádne, ak by tu celá vláda naozaj bola celý ten čas, tak pravdepodobne by prišla kritika, že prečo neriešia koronakrízu. Takže myslím, že nikto nečaká, že vláda tu bude celých 70 vystúpení v rozprave. Vy ste ešte hovoril teda, že, áno, vo voľbách sa niesol, nieslo sa heslo zmeny, ale že nevidíte zmenu politiky. Ja si nemyslím, že niekto z OĽANO alebo z iných strán tú zmenu chápal ako zmenu zahraničnej orientácie Slovenska, to myslím, že je každému jasné. A o, o, vy ste teda citovali ten výrok súčasného pána premiéra, ktorý mimochodom citoval pán Blaha, takže to sa tiež v podstate už opakuje, ale nevadí. Každopádne myslím, že orientáciu a smerovanie zahraničnej politiky Slovenska jasne, a teda postoj pána premiéra jasne odráža programové vyhlásenie vlády Igora Matoviča. Ďakujem pekne.
Grausová, Natália, poslankyňa NR SR (2018-06-12):
Vážený pán predsedajúci, vážená pani ministerka, kolegyne poslankyne, kolegovia poslanci, neplánovala som vystúpiť v tejto rozprave, pretože si myslím, že to, čo povie pán Mazurek a čo povie pán Marian Kotleba, že lepšie sa to povedať už nebude dať, čiže som si myslela, že to povedia za nás všetkých a veľmi výstižne. Ale jednoducho nedalo mi, keď vystúpil pán Kaliňák s tou očividnou, s tým strašným zavádzaním, že, chcem sa spýtať, čo si myslíte vlastne, čo si vy myslíte o nás, že my sme už úplní idioti. Že nemáme rozum, že máme rozum a nemáme rozum? Alebo že ho máme tak vygumovaný ako niektorí vaši, ktorým ho gumujú, ja už neviem, čím, či Savom vymývate tie mozgy, či ich vymývate nejakými drogami, či nejakými inými spôsobmi? Neviem, naozaj. Pretože ja verím, ja dúfam, že hádam na Slovensku všetci ľudia nie sú idioti, všetci nie sú slniečkári. A hádam, verím, že ľudia používajú už aj zdravý rozum, pretože toto je absolútne zavádzanie. Tu sa niekto oháňa povinnými kvótami. Áno, samozrejme, slovenská bývalá vláda odmietla povinné kvóty, ale sa nevyjadrila o kvótach dobrovoľných. Nevyjadrila sa proti takzvanej, takzvanej solidarite. Teraz predsa už povinné kvóty nie sú v kurze. Veď sa politika úplne zmenila. To, čo bolo pred tromi rokmi, v 2015., nie je teraz. Teraz sú úplné zmeny iné a pripravujú sa úplne nové zákony. A jednoducho to, tak tá... Zmenila sa táto taktika v kolonizácii Európy kolonistami z Afriky, kolonistami z Ázie, moslimami, ktorým sa krycí, pod krycím názvom migrácia. To sú budúci, to sú koloni-, kolonizátori Európy. A vy tu hovoríte, že teda na Slovensku ich máme málo? Určite ich je viac, ako priznávate, ako sú nejaké tie oficiálne čísla, a okrem toho oni prídu. Teraz sa podpisujú rôzne dohovory, o ktorých vláda ani neinformuje. Len nedávno sa pán Pellegrini vyjadril spôsobom asi takým, že my potrebujeme migrantov z cudziny, pretože tu nemá kto pracovať. Tak to, to, čo má, čo to je? To je zámienka! A včera, neviem, či ste pozerali v TA3 reláciu V politike, o 11.00 hod. vystúpil pán pre-, bývalý premiér Fico, ktorý niečo začal hovoriť o mimovládnych organizáciách a o treťom sektore. Tak takisto si šliape na jazyk, pretože to je, to je dvojtvárnosť, má dve tváre, pretože na jednej strane kritizuje mimovládky, kritizuje tretí sektor a na druhej strane, myslím, že to bolo vyše 30 mil. eur, ktoré jeho vláda vyčlenila pre tieto organizácie. Tak kde sme? Aká je tu schizofrénia, aká strašná dvojtvárnosť! Veď teda naozaj ľudia, ľudia majú rozum, my naozaj nie sme idioti, prosím vás pekne, nepodceňujte nás. Aj vy, pani ministerka, a ja vás naozaj, nie, ja vás žiadam a ja vás aj prosím, veľmi vás prosím, stiahnite tento nezmyselný zákon, nie je dobrý. Je to protislovenský zákon a to, čo tu povedal môj predrečník niektorý, že ministerstvo pácha samovraždu. Nie, nepácha samovraždu, ale vraždu slovenských, slovenského národa. Ministerstvo z toho vyviazne možno dobre, ale tí naši občania asi horšie. Ďakujem.
Bugár, Béla, podpredseda NR SR (2019-09-11):
Pán poslanec Soboňa.
Grendel, Gábor, podpredseda NR SR (2023-02-07):
Pán poslanec Milan Mazurek.
Kuffa, Štefan, poslanec NR SR (2020-04-02):
Začnem odzadu. Pán Mihalik, ja som nenavrhoval zrušiť blokové pokuty, ale ja hovorím o zničujúcich, devastačných pre rodiny pokutách, a to je tisíc eura. Ak to desaťnásobne znížime, je adekvátna pokuta. Pokuta má byť výchovná a nie zničujúca a rozvracajúca manželstvá a rodiny. Ani vy nemáte taký plat poslanca, keby ste mali, ja neviem, trikrát čo len za deň zaplatiť tú pokutu. Máme tu takých občanov, ktorí sa takto dokážu potknúť aj trikrát za deň. Pani poslankyňa Laščáková alebo Leščáková, riešime seba. My tým, že riešime seba, pani kolegyňa, my chránime celé Slovensko. Ja nerozprávam tuná egoisticky, ale my, keď skončíme tuná rokovanie, my ohrozujeme fakticky celé Slovensko tým, že sa rozptýlime do celého kúta sveta, á, Slovenska. Toto je, toto vidím ako možnú hrozbu, oveľa väčšiu, ako sú tie obecné zastupiteľstva, ktorí sa len rozídu v mestách a v dedinách, ale my ideme do celého Slovenska. To neriešime seba. A, pán Dostál, viete, pozrite sa. Vy tuná ste rozprávali jak na obecnom zastupiteľstve, vaše vystúpenie bolo, a torpédovali ste vlastný návrh zákona. To ste si mali torpédovať kdesi mimo a tu ste mali prísť s čistým, vyčisteným návrhom zákona. To je váš návrh zákona, ja ho budem aj, keď ho budem, aj v treťom čítaní kritizovať, je to moja úloha opozičného poslanca. Zabudol som jednu vec povedať, pána ministra Krajčího a dovolím si to tuná povedať ešte, on rieši, na otázku, že či interrupcie vykonávať, alebo nevykonávať, tak on povie, že to už nechá na rozhodnutie ženy, ako sa rozhodne. Plánované operácie, konkrétne onkologická pacientka na rakovinu, má rakovinu, operácia tenkého čreva, nemôže ísť, lebo to odložia, ale žena, ktorá je tehotná, a to nie je diagnóza, tak toto nechá na rozhodnutie ženy, nech ide na interrupciu. S tým nesúhlasím.
Andreánsky, Ladislav, poslanec NR SR (2019-01-29):
Ďakujem. Vážený pán predsedajúci, vážený pán podpredseda vlády, vážené panie poslankyne, páni poslanci, dovoľte, aby som vás informoval o prerokovaní predmetného materiálu v Ústavnoprávnom výbore Národnej rady. Návrh na vyslovenie súhlasu Národnej rady Slovenskej republiky s Dodatkovým protokolom k Dohovoru Rady Európy o predchádzaní terorizmu pridelil predseda Národnej rady Slovenskej republiky svojím rozhodnutím č. 1313 z 
31. decembra 2018 na prerokovanie Ústavnoprávnemu výboru Národnej rady Slovenskej republiky s tým, že ako gestorský výbor podá správu o výsledku prerokovania uvedeného materiálu vo výbore. Ústavnoprávny výbor Národnej rady Slovenskej republiky ako gestorský výbor odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Dodatkovým protokolom k Dohovoru Rady Európy o predchádzaní terorizmu. Správa Ústavnoprávneho výboru Národnej rady Slovenskej republiky o prerokovaní návrhu na vyslovenie súhlasu Národnej rady Slovenskej republiky s Dodatkovým protokolom k Dohovoru Rady Európy o predchádzaní terorizmu, tlač 1243a, bola schválená uznesením Ústavnoprávneho výboru Národnej rady Slovenskej republiky č. 562 z 29. januára 2019. Týmto uznesením ma výbor zároveň poveril, aby som na schôdzi Národnej rady informoval o výsledku rokovania výborov Národnej rady Slovenskej republiky. Pán predsedajúci, otvorte, prosím, rozpravu.
V. Veteška, podpredseda NR SR: (2006-03-15):
(Hlasovanie.) Prítomných je 128 poslancov, za 127, proti 0, zdržalo sa 0, nehlasoval 1. Konštatujem, že Národná rada rozhodla, aby sa tento návrh zákona prekoval v druhom čítaní. Prosím, uveďte návrhy na termíny, lehoty.
Šeliga, Juraj, podpredseda NR SR (2020-07-23):
Pán poslanec Jarjabek, nech sa páči.
Štefanec, Ivan, poslanec NR SR (2011-11-30):
Dajte teda, prosím, hlasovať o bodoch zo spoločnej správy 2, 12, 13 a 14 s odporúčaním neschváliť.
Blanár, Juraj, podpredseda NR SR (2022-02-02):
Pán poslanec Suja s faktickou poznámkou.
Kosová, Ingrid, poslankyňa NR SR (2023-12-19):
Ďakujem ti za tvoj podnetný príspevok a napriek tomu, že stále opakujem to isté, tak je nevyhnutné si to neustále pripomínať. Ja som si spomenula pri tvojom príspevku na to, ako mi pán Grendel včera pripomenul, že sa Fico podobá na Mečiara, a ja si spomínam, že som bola vtedy ešte mladá a veľmi som sa o politiku teda nezaujímala, ale už vtedy bolo zaujímavé, že ani Mečiar so svojimi mafiánskymi praktikami nebol taký rýchly ako teraz Fico. Veď si spomeňte, že vláda ešte nemala ani dôveru a už odvolali prezidenta Policajného zboru a vyšetrovateľov v NAKA a ten útok na ten právny štát bol taký rýchly a pripomenulo mi to okupáciu v 1968, kedy Rusi zastavili naše snahy o demokraciu na Slovensku. Ale najhoršie na tom všetkom je, že my sa vlastne vraciame kdesi na začiatok. Ja som sa niekde dočítala, že v súčasnosti vyšetrovatelia NAKA opäť musia hlásiť svojmu nadriadenému, že ide vyšetrovať nejaký prípad a musia mať dokonca podpis a schválenie od svojho vyšetrovateľa. Je to v podstate opätovná snaha o kontrolu každého vyšetrovania, takže to, čo sa nám už ako keby podarilo a začali sme pomaly rozväzovať ruky vyšetrovateľom a súdom, tak to máme zase opätovnú snahu o zviazanie týchto rúk. A práve preto som presvedčená, že demokracia na Slovensku je v ohrození a je teda našou povinnosťou nielen na to upozorňovať, ale o túto demokraciu aj bojovať.
Osuský, Peter, poslanec NR SR (2021-03-16):
Ďakujem pekne, pán predsedajúci. Uvedomujem si, že ako Bratislavčan sa týmto príspevkom vystavujem riziku, že to bude považované za prejav chamtivosti a bratislavocentrizmu. Chápal by som to, ak by som siahol kradmou rukou na fakt, že v Martine je a bude národný cintorín, ale to by ma nikdy nenapadlo. Nikdy nepodporím ani krátenie dotácie na jeho fungovanie. Ak budem hlasovať za predložený návrh, budem tak robiť s vedomím, že nikomu a ničomu – teda ani Martinčanom, ani Martinu – národný cintorín neberiem. To, že existujú precedensy, ukáže pohľad za rieku Moravu. Všetci poznáme impozantnú budovu Zlatej kapličky Národního divadla v Prahe. Možno ale niekoho prekvapí, že to nie je jediné národní divadlo. Národní divadlo bez ďalších je aj v Brne a rozhodne nepredpokladám, že v Prahe vznikali petície proti tomu, aby v Brne bolo národní divadlo. Domnievam sa teda, že nikoho tento návrh o nič neoberá, ale umožňuje i niečo ďalšie. V tomto zmysle som pevne presvedčený, že je to rozumný a dobrý návrh, ešte raz podčiarkujúc, že nikdy by ma martinským priateľom nenapadlo vyviesť to, že im zoberem ich národný cintorín.
Dostál, Ondrej, poslanec NR SR (2010-10-19):
Vážené kolegyne, vážení kolegovia, chcel by som v rámci rozpravy vysloviť osobné potešenie nad tým, že môžem byť spravodajcom k tomuto návrhu zákona, pretože tento zákon považujem za jednu z najdôležitejších vecí, ktorou sa tento parlament zaoberá od volieb v tomto roku a možno aj v celom volebnom období. Tento návrh zákona podľa môjho hlbokého presvedčenia symbolizuje zmenu, ktorú chce priniesť nová vládna koalícia, zmenu smerom k väčšej transparentnosti a väčšej hospodárnosti pri nakladaní s verejnými zdrojmi, verejnými financiami a verejným majetkom. A pokiaľ ide o posun smerom k väčšej transparentnosti, je to jedna z najdôležitejších a možno najdôležitejšia zmena v slovenskej legislatíve od prijatia zákona o slobodnom prístupe k informáciám. Ako tu už spomenula pani ministerka, viaceré mestá a obce pristúpili k tomu, že zverejňujú zmluvy, zverejňujú faktúry, zverejňujú objednávky, zverejňujú na svojich web stránkach ďalšie informácie, ktoré sa týkajú hospodárenia a nakladania s majetkom a svojimi financiami. Tým, že z tejto doterajšej dobrej praxe a dobrej skúsenosti spravíme záväzné pravidlo, urobíme ďalší krok dopredu, urobíme ďalší krok k tomu, aby sa v tejto krajine, v celej verejnej správe, nielen v tých samosprávach, ktoré sa pre to samy rozhodnú, hospodárilo transparentne, a aby sa prostriedky, ktoré štát a verejná správa získavajú z peňazí daňových poplatníkov, aby sa s týmito prostriedkami nakladalo efektívnejšie ako doteraz. Chcem za seba vyjadriť tomuto návrhu plnú podporu a prosím vás o to isté. Ďakujem.